นศ.จีน ควบเก๋งฝ่าแยก ชนแหลกกลางเมืองละโว้ พ่อลูกจมคลอง ดับ 2 
เกิดอุบัติเหตุรถเก๋ง นศ.จีน 3 คน มาจาก กทม.จะไปเที่ยวทุ่งทานตะวัน ขับเก๋งเฉี่ยวชนรถกระบะบริเวณห้าแยกในตัวเมืองลพบุรี เสียหลักตกคลองชลประทาน ปีนออกมาได้ 1 คน ส่วนคนขับวัย 20 กับพ่อติดอยู่ งมเจอแล้ว 1 ศพ เหลืออีก 1 ,วันที่ 9 ม.ค.62 ร.ต.อ.เอกวิทย์ ทองพุ่ม รองสารวัตรสอบสวน สภ.เมืองลพบุรี พร้อมด้วยอาสาสมัครมูลนิธิป่อเต็กตึ๊ง ตรวจสอบที่เกิดเหตุบริเวณ 5 แยกสะพาน 33 ถนนสายคันคลองชลประทาน อ.เมืองลพบุรี,ที่เกิดเหตุพบรถเก๋งนิสสัน เทียน่า สีดำ ทะเบียน ฌย 654 ลพบุรี ตกอยู่ในน้ำ และบนถนนพบรถกระบะ อีซูซุ สีบรอนซ์เทา ทะเบียน บน 7964 ลพบุรี สภาพด้านหน้าซ้ายมีรอยเฉี่ยวชนจอดอยู่ เจ้าหน้าที่อาสากู้ภัยป่อเต็กตึ๊งได้ช่วยกันนำตัวผู้ได้รับบาดเจ็บที่ติดภายในรถเก๋งออกมาได้ 1 คน และสอบถามได้ความว่ายังมีผู้ที่ติดอยู่ในรถอีก 2 คน เจ้าหน้าที่จึงใช้รถลากรถเก๋งขึ้นมา แต่ไม่พบผู้ที่นั่งมาด้วย,เบื้องต้นสอบถามผู้ที่รอดชีวิต ได้รับบาดเจ็บเล็กน้อย ทราบชื่อ นายชุน ยื่อ อายุ 20 ปี ให้การว่า ตนเองและนายหลิว ไซ อายุ 20 ปี คนขับรถ เป็นชาวจีน และเป็นนักศึกอยู่มหาวิทยาลัยสยาม พร้อมนายหลิว ซี เจา อายุ 48 ปี ซึ่งเป็นบิดาของนายหลิว ไซ คนขับ ได้เดินทางมาจาก กทม. เมื่อเวลาประมาณ 03.00 น. ด้วยรถเก๋งคันดังกล่าว จะไปเที่ยวทุ่งทานตะวัน แต่ถึงที่เกิดเหตุได้เฉี่ยวชนกับรถกระบะคู่กรณี ทำให้รถเก๋งสียหลักพุ่งลงไปในน้ำ ตนพยายามออกจากรถขึ้นมาบนบก ส่วนคนขับและพ่อที่นั่งมาเบาะหลังขึ้นมาไม่ได้,ด้านนายวิลัย กินรี อายุ 60 ปี อยู่บ้านเลขที่ 85 ม.1 ต.โคกลำพาน อ.เมืองลพบุรี คนขับรถกระบะคู่กรณีให้การว่า ขับรถจากบ้านที่โคกลำพานมากับภรรยา มุ่งหน้าเข้าตัวเมืองลพบุรี มาถึงที่เกิดเหตุ รถเก๋งคันดังกล่าวได้ขับมาตามถนนสายคันคลองถึง 5 แยก ไม่ได้เบรกพุ่งมาชนรถตน และแฉลบตกลงไปในคลอง,ต่อมาเวลา 12.00 น. เจ้าหน้าที่ประดาน้ำที่ค้นหาศพ พบศพแรกอยู่ในคลองส่งน้ำบริเวณหน้าอาคารเฉลิมขวัญคอนโด ห่างจากจุดเกิดเหตุประมาณ 500 เมตร ซื่อนายหลิว ไซ อายุ 20 ปี คนขับ ส่วนอีกราย นักประดาน้ำกระจายกำลังค้นหาเป็นระยะทางกว่า 1 กม.ยังไม่พบ.
เกิดอุบัติเหตุรถเก๋ง นศ.จีน 3 คน มาจาก กทม.จะไปเที่ยวทุ่งทานตะวัน ขับเก๋งเฉี่ยวชนรถกระบะบริเวณห้าแยกในตัวเมืองลพบุรี เสียหลักตกคลองชลประทาน ปีนออกมาได้ 1 คน ส่วนคนขับวัย 20 กับพ่อติดอยู่ 
ชนตกคลอง,รถเก๋งตกคลอง,พ่อลูกชาวจีน,ชาวจีนตาย2ศพ,พ่อลูกตาย2ศพ